
ΘΕΜΑ:	Πρόσκληση σε Ειδική συνεδρίαση λογοδοσίας δημοτικής αρχής 

Σας προσκαλώ στην 4η Ειδική Συνεδρίαση Λογοδοσίας της Δημοτικής Αρχής, η οποία θα πραγματοποιηθεί τη Δευτέρα 12 Οκτωβρίου 2026 και ώρα 16:00, στην αίθουσα εκδηλώσεων του κτηρίου Συγγρού, σύμφωνα με τις διατάξεις των άρθρων 150 του ν. 5314/2026 (Α΄ 103) «Κώδικας Τοπικής Αυτοδιοίκησης» και 121 του ν. 5314/2026 όπως τροποποιήθηκε με την παρ.5, άρθρο 52 του ν. 5321/2026 και τα διαλαμβανόμενα στην υπ’ αριθ. 21/50602/14.09.2026 εγκύκλιο του Υπουργείου Εσωτερικών (ΑΔΑ: ΡΞΕΕ46ΜΤΛ6-9ΡΔ), με θέμα «Νέος Κώδικας Τοπικής Αυτοδιοίκησης – Ενημέρωση για τη λειτουργία του Δημοτικού Συμβουλίου κατά την τρέχουσα αυτοδιοικητική περίοδο».
Το δημοτικό συμβούλιο συγκαλείται κάθε τέσσερις (4) μήνες υποχρεωτικά σε ειδική συνεδρίαση λογοδοσίας της δημοτικής αρχής.
Στην ημερήσια διάταξη της συνεδρίασης εγγράφονται υποχρεωτικά τα θέματα που επιθυμεί να θέσει κάθε δημοτικός σύμβουλος, τα οποία αφορούν στο έργο της δημοτικής αρχής, εφόσον έχουν κατατεθεί εγγράφως στο προεδρείο του δημοτικού συμβουλίου τρεις (3) ημέρες πριν τη συνεδρίαση. Κάθε δημοτικός σύμβουλος μπορεί να θέσει έως ένα (1) θέμα. Εφόσον έχουν υποβληθεί συνολικά πάνω από δέκα (10) θέματα, διενεργείται δημόσια κλήρωση από το προεδρείο για τα θέματα που θα συζητηθούν και τα οποία θα εγγραφούν στην ημερήσια διάταξη.

Κατόπιν των ανωτέρω σας παρακαλώ όπως υποβάλλετε θέματα προς συζήτηση στην Πρόεδρο του Δ.Σ. μέχρι τις 8.10.2026. 


 Ο Πρόεδρος του Δ.Σ.

